open-index/open-wikipedia-markdown huggingface dataset:
पुनरावृत्तिमूलक विधि

thumb|BBPS|350px|पुनरावृत्तिमूलक विधि की व्याख्या ज्यामितीय।
संख्यात्मक गणित में **पुनरावृत्‍तिमूलक विधि** (iterative method) गणना की वह विधि है जिसमें किसी अनुमानित हल से शुरू करते हैं और एक ही सूत्र या कलनविधि का बारबार प्रयोग करते हुए अधिक शुद्ध हल प्राप्त करते हैं। यह हल पुनः उस सूत्र में प्रयुक्त होकर और भी अधिक शुद्ध हल देता है। उदाहरण के लिए किसी समीकरण का मूल निकालने के लिए या इष्टतमकरण के लिए इसका प्रयोग किया जाता है। 

पुनरावृत्तिमूलक विधियों के विपरीत एक ही चरण में हल प्रदान करने वाली विधियों को **प्रत्यक्ष विधि** (डाइरेक्ट मेथड) कहते हैं। उदाहरण के लिए, रैखिक समीकरणों के निकाय Ax = b का हल प्रत्यक्ष विधि से निकालने के लिए A का इन्वर्स मैट्रिक्स निकाला जाता है।)

कम्प्यूटर प्रोग्रामों में इन पुनरावृत्‍तिमूलक विधियों का बहुत ही दक्षता से उपयोग करके गणितीय समस्याओं के हल निकाले जाते हैं। न्यूटन विधि, गाउस-साइडल विधि सहित अनेकों विधियाँ इस वर्ग में आती हैं।

पुनरावृत्तिमूलक विधियाँ कहाँ अधिक उपयोगी होती हैं?
* जब प्रत्यक्ष विधियाँ ज्ञात न हों या दक्षतापूर्वक गणना न कर पाती हों, 
* समस्या ठीक से पारिभाषित या अनुकूलित नहीं है (ill-conditioned) तथा इसमें बहुत बड़ी संख्या में चर राशियाँ उपस्थित हैं।

किन्तु पुनरावृत्तिमूलक विधियों में अपसार (divergence) की समस्या हो सकती है या बहुत धीमी गति से अभिसार की समस्या आ सकती है। अतः किसी पुनरावृत्तिमूलक विधि के अभिसार की शर्तों का अध्ययन एक बहुत महत्वपूर्ण और विशाल क्षेत्र है। 

## कुछ पुनरावृत्तिमूलक विधियाँ
* गाउस-न्यूटन कलनविधि का प्रयोग लीस्ट-स्क्वायर समस्या का हल निकालने के लिए किया जाता है जिसमें समीकरणों की संख्या अज्ञात चरों की संख्या से अधिक होती है।

* **समीकरण f (x) = 0 का हल**
:: नियत-बिन्दु विधि (fixed point method)
:: न्यूटन विधि
:: छेदिका विधि (Secant method)
:: समानुपाती भागों की विधि (Method of proportional parts)

* **रैखिक समीकरणों का हल**
:: गाउस-साइडल विधि
:: एसओआर विधि (SOR method /successive over-relaxation)

* **[[अभिलक्षणिक मान तथा अभिलक्षणिक सदिश|अभिलाक्षणिक मान]] (eigenvalues) निकालने के लिए**
:: पॉवर विधि
:: जैकोबी विधि

## इन्हें भी देखें
*प्रतिवर्तन (recursion)
*चक्रवाल विधि

श्रेणी:संख्यात्मक विश्लेषण
छेदिका विधि

संख्यात्मक विश्लेषण में **छेदिका विधि** (secant method) समीकरणों का मूल*' निकालने की एक [[पुनरावृत्तिमूलक विधि]] है। 

== विधि ==
छेदिका विधि निम्नलिखित [[प्रतिवर्तन|प्रतिवर्ती सम्बन्ध]] से दी जा सकती है:

:<math>x_n=x_{n-1}-f(x_{n-1})\frac{x_{n-1}-x_{n-2}}{f(x_{n-1})-f(x_{n-2})}</math>

इस सम्बन्ध को ध्यान से देखने पर पता चलता है कि छेदिका विधि में मूल के दो आरम्भिक मान आवश्यक होंगे जिन्हें *x*<sub>0</sub> and *x''1 से निरूपित किया गया है। ये दोनों वास्तविक मूल के जितना ही पास हों, उतना ही अच्छा है।
thumb|500px|center|छेदिका विधि का बारबार प्रयोग; देख सकते हैं कि किस प्रकार मूल क्रमशः वास्तविक मूल (लाल बिन्दु) के पास पहुँचते जा रहे हैं।

## इन्हें भी देखें
* न्यूटन विधि
* मिथ्या स्थिति विधि (false position method या regula falsi method)

## बाहरी कड़ियाँ
* Java code By Behzad Torkian
* Animations for the secant method
* Secant Method Notes, PPT, Mathcad, Maple, Mathematica, Matlab at Holistic Numerical Methods Institute
* 
*Module for Secant Method by John H. Mathews
*Online root finding of a polynomial-Secant method by Farhad Mazlumi

श्रेणी:संख्यात्मक विश्लेषण
दिल्ली बम काण्ड

**दिल्ली बम काण्ड** सन् १९१२ में बनायी गयी मास्टर अमीरचन्द, लाला हनुमन्त सहाय, मास्टर अवध बिहारी, भाई बालमुकुन्द और बसन्त कुमार विश्वास द्वारा लार्ड हार्डिंग नामक ब्रिटिश वायसराय को जान से मार डालने की एक क्रान्तिकारी योजना थी जो सफल न हो सकी। लार्ड हार्डिंग तो बच गया किन्तु जिस हाथी पर बैठाकर दिल्ली के चाँदनी चौक क्षेत्र में वायसराय की शानदार शाही सवारी निकाली जा रही थी उसका महावत मारा गया। पुलिस ने इस काण्ड में चारो प्रमुख क्रान्तिकारियों को गिरफ्तार करके उन पर वायसराय की हत्या की साजिश का मुकदमा चलाया। लालाजी को उम्रकैद की सजा देकर अण्डमान भेज दिया गया जबकि अन्य चारो को फाँसी की सजा हुई। लाला हनुमन्त सहाय ने इस फैसले के विरुद्ध अपील की थी जिसके परिणाम स्वरूप उनकी उम्र कैद को सात वर्ष के कठोर कारावास में बदल दिया गया। पुरानी दिल्ली में बहादुरशाह जफर रोड पर दिल्ली गेट से आगे स्थित वर्तमान खूनी दरवाजे के पास जिस जेल में दिल्ली बम काण्ड के इन चार शहीदों को फाँसी दी गयी थी उसके निशान भी मिटा दिये गये। अब वहाँ जेल की जगह मौलाना आजाद मेडिकल कालेज बन गया है।

जनता की बेहद माँग पर अब इस मेडिकल कॉलेज के परिसर में चारो शहीदों की मूर्तियाँ स्थापित कर दी गयी हैं।
## सन्दर्भ

## इन्हें भी देखें
* लाला हनुमन्त सहाय
## बाहरी कड़ियाँ
* The revolutionary of Chandni Chowk - *चाँदनी चौक का क्रान्तिकारी* - **द हिन्दू** में प्रकाशित आर.वी. स्मिथ का लेख 
* 'क्रान्तिकारी कोश - श्रीकृष्ण सरल की पुस्तक गूगल बुक्स पर

श्रेणी:भारतीय स्वतन्त्रता संग्राम
कर्वे

**कर्वे**:
* इरावती कर्वे
* महर्षि डॉ॰ धोंडो केशव कर्वे

श्रेणी:बहुविकल्पी शब्द
कोला अति-गहन वेधन छिद्र

**कोला अति-गहन वेधन छिद्र** (रूसी : Кольская сверхглубокая скважина, *कोल्स्काया स्वेर्खग्लुबोकाया स्कवाज़िना*), कोला प्रायद्वीप पर सोवियत संघ की एक वैज्ञानिक वेधन परियोजना के अंतर्गत पृथ्वी की पर्पटी पर किया गया उस समय का सबसे गहरा वेधन था। परियोजना की शुरुआत 24 मई 1970 को यूरालमाश-4E तथा बाद में यूरालमाश-15000 श्रृंखला की वेधन रिगों का उपयोग करते हुए की गयी। एक केंद्रीय छेद से शुरु करके उसके चारों ओर उसकी शाखाओं के रूप में कई छिद्र वेधे गये। 1989 में सबसे गहरे छेद **एसजी-3** की गहराई 12262 मीटर (40230 फुट) (2:21 लीग) तक पहुंच गयी और यह पृथ्वी पर मानव द्वारा वेधित अब तक का सबसे गहरा छिद्र था। 

इसकी यह ख्याति अगले दो दशक तक बनी रही जब तक कि 2008 में कतर के *अल शाहीन तेलकूप* जिसकी गहराई 12,289 मीटर (40.318 फुट) थी और फिर 2011 में रूसी द्वीप सखालिन में अपतटीय वेधन द्वारा निर्मित 12,345 मीटर (40.502 फुट) गहराई के सखालिन-I ओदोप्तु ओ पी-11 कूप ने इसे पछाड़ नहीं दिया।

## वेधन
## शोध
## स्थिति
## सबसे गहरे वेधन छिद्र का कीर्तिमान
## सन्दर्भ
## बाहरी कड़ियाँ
 ""

श्रेणी:रूस का भूगोल
विजय कौशल

**विजय कौशल** भारत के एक सन्त हैं जो राम कथा के माध्यम से समाज में हिन्दू धर्म का प्रसार करते हैं। समाज को संस्कारित करने का लक्ष्य लेकर उन्होंने राम कथा को साधन बनाया। 

विजय कौशल उन विरले सन्तों में हैं जो स्वीकार करते हैं कि सन्तों की समाज में पहुँच तो बढ़ी है लेकिन उनका प्रभाव कम हुआ है। इसका कारण वे यह बताते हैं कि आज के युग में सन्तों की तपस्या क्षीण पड़ गयी है। सम्भवत: इसीलिये समाज पर सन्तों से अधिक अभिनेताओं का प्रभाव दिखता है। उनका मुख्य ध्येय ही यह है कि कथा के माध्यम से धार्मिक संस्कारों को समाज के सम्पन्न घरों तक पहुँचाया जाये। क्योंकि ये लोग जैसा व्यवहार करते हैं वही समाज में नीचे तक जाता है। अगर सम्पन्न घरों में साप्ताहिक यज्ञ, सामूहिक दैनिक भोजन व राम कथा श्रवण होने लगे तो इसका असर समाज के निम्न वर्ग तक अवश्य ही पहुँचेगा। इससे समाज और देश दोनों का ही भला होगा। बहरहाल यही काम विजय कौशल कर रहे हैं।

## सन्दर्भ

## बाहरी कड़ियाँ
* "हिन्दुत्व नहीं, हिन्दूवादी संगठन संकट में हैं": सन्त विजय कौशल
* विधाता हैं भाग्य के लेखक : विजय कौशल - www.jagran.com 
* '''श्रीरामकथा''' - विजय कौशल जी महाराज - यूट्यूब पर

श्रेणी:धर्म
श्रेणी:हिन्दू धर्म
श्रेणी:भारतीय संत
आदि बद्री (उत्तराखंड)

**आदि बद्री** हल्द्वानी मार्ग पर कर्णप्रयाग से 17 किलोमीटर दूर तथा चांदपुर गढ़ी से 3 किलोमीटर दूर है। इसका निकटवर्ती तीर्थ है कर्णप्रयाग। 
चांदपुर गढ़ी से 3 किलोमीटर आगे जाने पर आपके सम्मुख अचानक प्राचीन मंदिर का एक समूह आता है जो सड़क की दांयी ओर स्थित है। किंबदंती है कि इन मंदिरों का निर्माण स्वर्गारोहिणी पथ पर उत्तराखंड आये पांडवों द्वारा किया गया। यह भी कहा जाता है कि इसका निर्माण 8वीं सदी में शंकराचार्य द्वारा हुआ। भारतीय पुरातात्विक सर्वेक्षणानुसार के अनुसार इनका निर्माण 8वीं से 11वीं सदी के बीच कत्यूरी राजाओं द्वारा किया गया। कुछ वर्षों से इन मंदिरों की देखभाल भारतीय पुरातात्विक के सर्वेक्षणाधीन है।

मूलरूप से इस समूह में 16 मंदिर थे, जिनमें 14 अभी बचे हैं। प्रमुख मंदिर भगवान विष्णु का है जिसकी पहचान इसका बड़ा आकार तथा एक ऊंचे मंच पर निर्मित होना है। एक सुंदर एक मीटर ऊंचे काली शालीग्राम की प्रतिमा भगवान की है जो अपने चतुर्भुज रूप में खड़े हैं तथा गर्भगृह के अंदर स्थित हैं। आदि बद्री मंदिर के कपाट पौष माह के लिए बंद किये जाते है तथा मंदिर के कपाट मकर संक्रांति के दिन खोले जाते है।  

इसके सम्मुख एक छोटा मंदिर भगवान विष्णु की सवारी गरूड़ को समर्पित है। समूह के अन्य मंदिर अन्य देवी-देवताओं यथा सत्यनारयण, लक्ष्मी, अन्नपूर्णा, चकभान, कुबेर (मूर्ति विहीन), राम-लक्ष्मण-सीता, काली, भगवान शिव, गौरी, शंकर एवं हनुमान को समर्पित हैं। इन प्रस्तर मंदिरों पर गहन एवं विस्तृत नक्काशी है तथा प्रत्येक मंदिर पर नक्काशी का भाव उस मंदिर के लिये विशिष्ट तथा अन्य से अलग भी है।

यहां अब भी पूजा होती है तथा विष्णु मंदिर की देखभाल चक्रदत्त थपलियाल करते हैं जो पास ही थापली गांव के रहने वाले हैं।थापली गांव के ब्राह्मण पिछले करीब सात सौ वर्षों से इस मंदिर के पुजारी हैं।

## सन्दर्भ
श्रेणी:कर्णप्रयाग
श्रेणी:मन्दिर
श्रेणी:विष्णु अवतार मन्दिर
श्रेणी:विष्णु मन्दिर
श्रेणी:विष्णु अवतार
आदिबद्री

***[[आदि बद्री (हरियाणा)]]**: यह हरियाणा के यमुनानगर ज़िले में स्थित वनक्षेत्र है।

***[[आदि बद्री (उत्तराखंड)]]**: यह रानीखेत मार्ग पर कर्णप्रयाग से 17 किलोमीटर दूर तथा चांदपुर गढ़ी से 3 किलोमीटर दूर है।

***[[हालीसेरा उर्फ आदिबद्री, गैरसैण तहसील]]**: यह भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।

***[[आदि बद्रीनारायण शत्रुघ्न मंदिर]]**: प्राचीन मंदिर पौराणिक एवं ऐतिहासिक रूप से मुनि की रेती के लिए एक प्रमुख स्थल है।
महेश संस्कृत गुरुकुल

**महेश संस्कृत गुरुकुलम्** नेपाल के देवघाट धाम में स्थित संस्कृत गुरुकुल है। देवघाट नेपाल के मध्यभाग में स्थित एक पवित्र तीर्थ है। यह एक स्नातकोत्तर महाविद्यालय है जो नेपाल संस्कृत विश्वविद्यालय से संबद्ध है। इसकी स्थापना प्रसिद्ध हिन्दू विद्वान एवं सामाजिक कार्यकर्ता श्री १००८ स्वामी डॉ रामानन्द गिरि ने की थी। यहाँ रहकर छात्र संस्कृत के विभिन्न क्षेत्रों में विशेषज्ञता प्राप्त करते हैं। इसकी स्थापना राष्ट्रीयता, मानवता व विश्ववन्धुत्व के विकास के लिए तथा सनातन धर्म व आर्य संस्कृति के संरक्षण एवं संवर्धन एवं संस्कृतशिक्षा की आवश्यकताओं को ध्यान में रखकर की गई है। 

## बाहरी कड़ियाँ
* महेश संस्कृत गुरूकुल का जालघर 
* महेश संस्कृत गुरूकुल जालघर
* फेसबुक पृष्ठ

श्रेणी:नेपाल के शिक्षा संस्थान
मरु मिट्टी

right|thumb|350px|शुष्क मृदा के क्षेत्र
**शुष्क मृदा** (Aridisols) या **मरुमृदा** (desert soils) शुष्क तथा अर्धशुष्क जलवायु वाले क्षेत्रिं में बनती है। इस प्रकार की मिट्टी रेगिस्तानों क्षेत्रों में प्रमुखतया पायी जाती है। धरती के भूमि क्षेत्र का लगभग एक-तिहाई भाग इसी प्रकार की भूमि से बना है।

मरु मृदा में जैव पदार्थों मात्रा बहुत ही कम होती है। जल की कमी इस प्रकार की भूमि का मुख्य विशेषता है।

## बाहरी कड़ियाँ
*भारतीय मृदा एवं भू-उपयोग सर्वेक्षण

श्रेणी:मृदा
फैनी बर्नी

right|thumb|300px|फैनी बर्नी
**फैनी बर्नी** (Fanny Burney / 13 जून 1752 – 6 जनवरी 1840) अंग्रेजी उपन्यासकार तथा नाटककार थीं। वे 'फ्रांसेज बर्नी' (Frances Burney) के नाम से भी जानी जाती हैं। विवाह के बाद वे मेडम डाब्ले (Madame d’Arblay) के नाम से भी जानी जाती थीं।

उनकी पैनी दृष्टि मनुष्यों की त्रुटियों तथा हास्यापद विचित्रताओं को सहज ही लक्ष्य कर लेती थी और उनकी लेखनी कुशल चित्रकार की तूलिका के समान उनका समन्वय करके मनोरंजक चित्रों का सर्जन करती थी। इस तरह के व्यंग्यात्मक चित्र उनके उपन्यासों में भरे पड़े हैं। मैडम डाब्ले के उपन्यासों का महत्व ऐतिहासिक है क्योंकि उनमें स्त्रियों के स्वतंत्र दृष्टिकोण का समावेश है और घरेलू जीवन ही उनका केंद्रबिंदु है। उन्होंने उस परंपरा का श्रीगणेश किया जिसकी पराकष्ठा जेन आस्टिन की परिपक्व कृतियों मे पाई जाती है। 

## जीवन परिचय
फैनी बर्नी का जन्म इंग्लैण्ड के लिन रेगिस (जिसे अब किंग्स लिन कहते हैं) में पैदा हुईं थीं। इनके पिता डॉ॰ वर्नी संगीत के लब्धप्रतिष्ठ मर्मज्ञ थे और फैनी के बचपन में ही लंदन में आकर रहने लगे थे। उनका संपर्क डॉ॰ जॉन्सन, बर्क तथा रोनाल्ड्स जैसे प्रसिद्ध व्यक्तियों से था और कालांतर में कुमारी वर्नी भी उसी विशिष्ट गोष्ठी से संबंधित हो गईं। लिखने का प्रेम इनमें बाल्यकाल ही में उदय हुआ परंतु विमाता के विरोध के कारण उन्हें प्रोत्साहन न मिल सका। परन्तु आगे चलकर उनकी स्वाभाविक प्रवृत्ति की विजय हुई और सन् १७७८ ई० में उन्होंने अपना प्रथम उपन्यास 'इवेलिना' (Evelina) और दि हिस्ट्री ऑव ए यंग लेडीज इंट्रेंस इन टु दि वर्ल्ड' प्रकाशित किया परंतु इन्होंने अपना नाम तथा व्यक्तित्व गुप्त ही रखा। इस उपन्यास की लोकप्रियता से प्रोत्साहित होकर चार वर्ष पश्चात् उन्होंने 'सिसीलिया ऑर दि मेम्वायर्स ऑव ऐन येअरेस' का प्रकाशन किया। सन् १७८६ में वे साम्राज्ञी चार्लाट् के अधीन एक संमानित पद पर नियुक्त हुईं और अपने चार वर्षों के अनुभवों को अपनी रोचक डायरी में लेखबद्ध करती रहीं। १७९३ में उन्होंने जेनरल डाब्ले नामक फ्रांसीसी शरणार्थी से विवाह किया। उनके दो अन्य उपन्यास 'कौमिला' और 'दि वांडरर' के नाम से प्रसिद्ध हैं।

## इवेलिना
फैनी बर्नी का सर्वाधिक लोकप्रिय उपन्यास 'इवेलिना' है। इसमें उनकी प्रतिभा का विशिष्ट रूप पाठकों के सामने आता है। इवेलिना की नायिका उच्च कुल की एक साधनहीन नवयुवती है जो परिस्थितियों से विवश होकर लंदन के अपरिचित समाज में प्रवेश करती है और भिन्न भिन्न लोगों की विचित्र रहन सहन, क्रियाकलाप, वेशभूषा तथा आचार विचारों का रोचक चित्र अपने पत्रों में अंकित करती है। उपन्यास की पत्रशैली रिचर्डसन की है परंतु नायिका बहिर्मुखी है और अपने व्यक्तित्व को पृष्ठभूमि में रखते हुए वह अपने चतुर्दिक् बाह्य समाज का स्वरूप चित्रित करती है। 

उपन्यासलेखिका का मुख्य उद्देश्य था एक रोचक कहानी का निर्माण करना जो सरिता के समान विभिन्न स्थलों के बीच निर्बाध गति से बहती हुई अपने लक्ष्य की ओर अग्रसर होती रहे। दूसरा विशिष्ट गुण जो इस उपन्यास में प्रतिबिंबित है वह है लेखिका की तीव्र निरीक्षण शक्ति जिससे घटनाएँ तथा पात्र सजीव हो उठे हैं। 

## सिसीलिया एवं अन्य उपन्यास
उनके दूसरे उपन्यास 'सिसीलिया' में भी इन्हीं गुणों की अभिव्यक्ति हुई है और कथावस्तु भी अनुरूप ही है परंतु सफलता उतनी सर्वांगीण नहीं है। शेष दो उपन्यासों में उन्होंने अपने अनुभव क्षेत्र के बाहर बढ़ने का प्रयास किया और डॉ॰ जॉन्सन की गंभीर तथा बोझिल शैली को अपनाया, जिसके फलस्वरूप उन्हें सफलता से वंचित होना पड़ा। 

श्रेणी:अंग्रेजी साहित्यकार
सीरियाई गृहयुद्ध

**सीरियाई गृहयुद्ध** (अरबी: الْحَرْبُ الْأَهْلِيَّةُ السُّورِيَّةُ‎ लिप्यन्तरण: al-ḥarb al-ʾahlīyah as-sūrīyah) सीरिया में विभिन्न समूहों में चल रहे वर्तमान संकट को कहा जाता है। यह विरोध सीरिया के राष्ट्रपति बशर अल-असद के नेतृत्व वाले सीरियाई अरब गणतंत्र (कुछ देशी और विदेशीय सहयोगियों के साथ) एवं विभिन्न स्थानीय एवं विदेशी ताकतों का है जो सीरियाई सरकार और आपस में (विभिन्न क्रमचयों के साथ) है।

सीरिया में आशान्ति का दौर (वर्ष 2011 के अरब जगत के विस्तृत विद्रोह का एक भाग जो 15 मार्च 2011 को आरम्भ हुआ) सिरियाई सरकार और सशस्त्र बलों में विद्रोह से आरम्भ हुआ जिसमें असद को हटाने के लिए हिंसक विद्रोह बड़े स्तर पर फैल गया।  

वर्तमान में विभिन्न गुटों के मध्य युद्ध चल रहा है जिसमें सीरिया की सशस्त्र सेना तथा इसके स्थानीय एवं विदेशी सहयोगी, बाग़ी सुन्नी विपक्ष (जैसा मुक्त सीरियाई सेना) के कुछ हल्के गटबंधन, सलाफ़ी जिहादी समूह (अल-नुसरा फ्रॅण्ट और तहरीर अल-शाम सहित), मिश्रित कुर्दिश-अरब सीरियाई गणतांत्रिक बल (एसडीएफ़) और इस्लामिक स्टेट ऑफ़ इराक़ लेवेंट (आईएसआईएल) शामिल हैं।

विदेशी ताकतों के रूप में ईरान, रूस, तुर्की और संयुक्त राज्य अमेरिका या तो सीधे तौर पर विद्रोह में शामिल हैं या फिर किसी अन्य गुट को सहायता पहुँचा रहे हैं। ईरान, रूस और हिज़बुल्लाह सीरियाई अरब गणतंत्र एवं सीरिया के सशस्त्र बलों का समर्थन करने के साथ रूस सितम्बर 2015 से हवाई हमले और सैनिक कार्यवाही कर रहा है। संयुक्त राज्य अमेरिका के नेतृत्व वाले अंतर्राष्ट्रीय गठबंधन की स्थापना वर्ष 2014 में हुई जिसमें उन्होंने अपना उद्देश्य आईएसआईएल को समाप्त करना घोषित किया, उन्होंने प्राथमिक स्तर पर आईएसआईएल सहित कुछ सरकार विरोधी और कुछ सरकार समर्थित समूहों पर हवाई हमले किये। उन्होंने आईएसआईएल को जमीनी स्तर पर नुकसान पहुँचाने के लिए विशेष सैन्य दल और तोपखाने भी स्थापित किये हैं। वर्ष 2015 से संयुक्त राज्य अमेरिका ने भौतिक, आर्थिक और तार्किक रूप से उत्तर और पूर्वी सीरिया के स्वायत्त प्रशासन और इसके सशस्त्र दल सीरियाई डेमोक्रेटिक फ़ोर्सेज (एसडीएफ़) का समर्थन कर रही है। वर्ष 2015 से विभिन्न समयों पर तुर्की ने एसडीएफ़, आईएसआईएल और सीरियाई सरकार के खिलाफ़ लड़ाई की है लेकिन सक्रिय रूप से सीरियाई के विपक्षियों का समर्थन करके उत्तरपश्चिमी सीरिया के बड़े हिस्से पर कब्जा करने में सहयोग कर रहा है। वर्ष 2011 और 2017 के मध्य सीरियाई गृहयुद्ध लेबनान तक पहुँच गया जिसमें विपक्षी और सीरियाई सरकार लेबनान तक चले गये और लेबनान की जमीन पर एक दूसरे पर हमले करने लगे जिसमें आईएसआईएल और अल-नुसरा ने लेबनान की सेना को भी शामिल कर लिया। इसके अतिरिक्त आधिकारिक रूप से निष्पक्ष रहते हुये इज़राइल ने हिज़बुल्लाह और ईरानी सेना के विरुद्ध सीमा पर गोलीबारी कर चुका है जिनकी उपस्थिति दक्षिणपश्चिम सीरिया में है।

अंतर्राष्ट्रीय संगठन सभी तरफ़ से इसमें शामिल होने के दोषी माने जाते हैं जिसमें बाथ सीरियाई सरकार, आईएसआईएल, विपक्षी बाग़ी समूह और रूस तुर्की, और संयुक्त राज्य अमेरिकी नेतृत्व वाला संगठन शामिल हैं जिसमें व्यापक स्तर पर मानवाधिकारों का उल्लंघन और नरसंहार हुआ है। इस संघर्ष के कारण बड़ा शरणार्थी संकट पैदा हो गया है। युद्ध के दौरान कई बार शान्ति की शुरुआत के प्रयास भी आरम्भ हुये हैं जिनमें संयुक्त राज्य अमेरिका द्वारा मार्च 2017 में सीरिया के लिए जिनेवा शान्ति वार्ता शामिल है, लेकिन संघर्ष समाप्त जारी रहा।

## सन्दर्भ

श्रेणी:सीरियाई गृहयुद्ध
श्रेणी:सीरिया
श्रेणी:गृहयुद्ध
देवघाट

**देवघाट** नेपाल के गण्डकी अंचल के तनहुँ जिले में स्थित एक ग्राम विकास समिति है। नेपाल की सन् २००१ की जनगणना के अनुसार देवघाट की जनसंख्या ७६२० है। 

यह कस्बा सेती गण्डकी तथा कृष्णा गण्डकी नदियों के संगम पर स्थित है तथा हिन्दू धर्म में सबसे पवित्र स्थानों में से एक है। यह नारायणगढ़ से ७ किमी, सौरहा से २० किमी तथा काठमाण्डू से १५० किमी दक्षिण-पश्चिम में स्थित है। यहाँ के गुरुकुलों में से एक महेश संस्कृत गुरुकुल महत्त्वपूर्ण शैक्षिक संस्था एवं आश्रम हैं।

श्रेणी:हिन्दू तीर्थ स्थल
श्रेणी: नेपाल का भूगोल
श्रेणी:आधार
भूरी छाती वाला तीतर

**भूरी छाती वाला तीतर** (Chestnut-breasted Partridge) (Arborophila mandellii) तीतर परिवार का एक पक्षी है जो ब्रह्मपुत्र के उत्तर में स्थित पूर्वी हिमालय का मूल निवासी है और भारत के अरुणाचल प्रदेश, सिक्किम तथा पश्चिम बंगाल (केवल दार्जीलिंग के क्षेत्र में) में, भूटान में, तथा दक्षिण-पूर्वी तिब्बत में जाना जाता है।
## नाम
मिशमी भाषा (अरुणाचल प्रदेश की एक भाषा) में इसको पाओ-अर कहते हैं।
## आवास
जब यह पक्षी पहली बार पहचाना गया था तो यह मान्यता थी कि यह केवल भूटान और दोआर के इलाकों में ही पाया जाता है, लेकिन और शोध के बाद इसके आवास का क्षेत्र और विस्तृत पाया गया और यह पाया गया कि यह न सिर्फ़ भूटान और दोआर में वरन् अरुणाचल प्रदेश, सिक्किम तथा पश्चिम बंगाल (केवल दार्जीलिंग के क्षेत्र में) में तथा दक्षिण-पूर्वी तिब्बत में भी पाया जाता है। यह सदाबहार वनों, जिसमें बांस के वन भी शामिल हैं, में उगी झाड़ में रहता है और शायद ३५० मी. से लेकर २,५०० मी. की ऊँचाई तक रहता है, लेकिन हाल के शोधों से यह तय है कि १,७०० से २,००० मी. की ऊँचाई तक तो निश्चित ही पाया जाता है।
## विवरण

इस जाति के बारे में जानकारी की कमी है लेकिन पुराने नमूनों के आधार पर यह कहा जा सकता है कि इसकी लंबाई अमूमन २१.६ से.मी. होती है और नर और मादा में कोई ज़्यादा अन्तर नहीं होता है। इसके गले में एक सफ़ेद रंग का त्रिकोण होता है और उसके नीचे एक काली पड़ी लकीर होती है जिसके नीचे छाती भूरी-लाल होती है। पंख, पीठ और अन्य जगहों में थोड़ा हरापन होता है जिसकी वजह से ऊँची घास में इसका दिखना लगभग असंभव हो जाता है।

## इन्हें भी देखें
* तीतर

## सन्दर्भ

श्रेणी:भारत के पक्षी
श्रेणी:तीतर
राजस्थान की रूपरेखा

यह रूपरेखा राजस्थान के बारे में एक सामयिक पथप्रदर्शक है।

**[[राजस्थान]]** &ndash; क्षेत्रफल की दृष्टि से भारत गणराज्य का सबसे बड़ा राज्य है। यह भारत के उत्तर-पश्चिम इलाके में स्थित है। इसमें थार रेगिस्तान नामक बहुत विशाल बंजर भूभाग शामिल है जिसे ग्रेट (great) भारतीय रेगिस्तान भी कहा जाता है जो पश्चिम में पाकिस्तान की सीमा तक सतलुज-सिंधु नदी घाटी तक फैला हुआ है। राजस्थान की सीमाएँ दक्षिण-पश्चिम में गुजरात उत्तर-पूर्व में हरियाणा एवं उत्तर प्रदेश तथा उत्तर में पंजाब से लगती हैं। राजस्थान, भारत के 10.4% भूभाग में फैला हुआ है जिसका कुल क्षेत्रफल 342,239 वर्ग किलोमीटर है।

## सामान्य जानकारी
* उच्चारण: ; 
* साधारण हिन्दी नाम: राजस्थान
* उपनाम: *राजाओं की भूमि* (the land of kings), धोरों की धरती आदि।
* विशेषणात्मक: राजस्थानी
* स्थानीयता सूचक नाम: राजस्थानी
* लघुरूप और नाम कुट
** आइएसओ 3166-2 कुट: IN-RJ (आयएन-आरजे)
** वाहन पंजीकरण कुट: RJ (आरजे)
* भारतीय राज्यों में स्थान
** ८वाँ सबसे अधिक आबादी वाला राज्य
** साक्षरता दर में भारत के २८ राज्यों में २५वाँ स्थान
** कर राजस्व के आधार पर भारत में ९वाँ स्थान
** अर्थव्यवस्था के आकार के आधार पर भारत में ८वाँ स्थान
## राजस्थान का भूगोल
:''मुख्य लेख राजस्थान की जलवायु
* राजस्थान भारत का एक राज्य है।
* राजस्थान की जनसंख्या: 6,85,48,437 (2011 की जनगणना के अनुसार) है।
* राजस्थान का क्षेत्रफल: 342,239 वर्ग किलोमीटर (132,139 sq mi) है।
* राजस्थान का मानचित्र

### स्थिति

राजस्थान निम्न क्षेत्रों में स्थित है:
* पूर्वी गोलार्ध
* उत्तरी गोलार्ध
** यूरेशिया
*** एशिया
**** दक्षिण एशिया
***** वृहद भारत
****** भारतीय उपमहाद्वीप
******* भारत
******** उत्तर भारत
* समय मण्डल: भारतीय मानक समय (यूटीसी +५:३०)

### राजस्थान का पर्यावरण

* राजस्थान की जलवायु
** पश्चिमी राजस्थान: उप-उष्णकटिबंधीय शुष्क (रेगिस्तान) जलवायु
** अरावली शृंखला से पूर्व की ओर राजस्थान: शुष्क सर्दियों के साथ उप-उष्णकटिबंधीय नम (आद्र)
* राजस्थान के वन्यजीव

#### राजस्थान की प्राकृतिक भौगोलिक विशेषताएँ

* राजस्थान का रेगिस्तान
** थार रेगिस्तान
* राजस्थान की नदियाँ
**लूनी नदी
* राजस्थान के पर्वत
**अरावली पर्वत शृंखला

### राजस्थान का क्षेत्र

#### राजस्थान के पारिक्षेत्र

#### राजस्थान के प्रशासनिक प्रभाग

* राजस्थान के ज़िले
** राजस्थान की नगर पालिकाएँ

##### राजस्थान के ज़िले

*अजमेर जिला
*अलवर जिला
*बांसवाड़ा जिला
*बाराँ जिला
*बाड़मेर जिला
*भरतपुर जिला
*भीलवाड़ा जिला
*बीकानेर जिला
*बूँदी जिला
*चित्तौड़गढ़ जिला
*चुरू जिला
*दौसा जिला
*धौलपुर जिला
*डूंगरपुर जिला
*हनुमानगढ़ जिला
*जयपुर जिला
*जैसलमेर जिला
*जालौर जिला
*झालावाड़ जिला
*झुन्झुनू जिला
*जोधपुर जिला
*करौली जिला
*कोटा जिला
*नागौर जिला
*पाली जिला
*प्रतापगढ़ जिला
*राजसमन्द जिला
*सवाई माधोपुर जिला
*सीकर जिला
*सिरोही जिला
*श्रीगंगानगर जिला
*टोंक जिला
*उदयपुर जिला

##### राजस्थान की नगर पालिकाएँ

* राजस्थान की राजधानी: राजस्थान की राजधानी
* राजस्थान के नगर

### राजस्थान की जनसांख्यिकी

## सन्दर्भ

श्रेणी:राजस्थान से सम्बन्धित सूचियाँ
श्रेणी:राजस्थान
धोसी पहाड़ी

अरावली पर्वत शृंखला के अंतिम छोर पर उत्तर-पश्चिमी हिस्से में एक सुप्त ज्वालामुखी है, जिसे **धोसी पहाड़ी** के नाम से जाना जाता है। यह उत्तरी अक्षांश 28*03'39.47" और पूर्वी देशान्तर 76*01'52.63" पर स्थित इकलौती पहाड़ी है, जो कई महत्वपूर्ण और रहस्यमयी कारणों से चर्चित रहती है। इस पहाड़ी का उल्लेख विभिन्न धार्मिक पुस्तकों में भी मिलता है जैसे महाभारत, पुराण आदि।
## पहाड़ी की स्थिति
धोसी पहाड़ी भारत में स्थित है, यह दक्षिण हरियाणा एवं उत्तरी राजस्थान की सीमाओं पर स्थित है। पहाड़ी का हरियाणा वाला भाग महेंद्रगढ़ जिले में स्थित है एवं सिंघाणा मार्ग पर नारनौल से ५ किमी दूरी पर है और राजस्थान वाला भाग झुन्झुनू में स्थित है।
इसकी समुंदर तल से उचाई 740 मीटर हैं

यहा पर महर्षि चाणमप्रस जी की तपों भूमि है

य्ह् दक्षिण हरियाणा की सबसे उची पहाड़ी है जिसकी अनुमानित उचाई समुन्दर तल् से 740 मीटर है  ओर यह एक प्रियटक स्थाल है जो थाना गाव के पास है इसके एक तरफ हरयाणा ओर दूसरी तरफ राजस्थान है 

## ऐतिहासिक महत्त्व
महाभारत महाकाव्य के अनुसार इस पहाड़ी की उत्पत्ति त्रेता युग में हुई थी। लगभग 5100 वर्ष पूर्व पांडव भी अपने अज्ञातवास के दौरान यहां आए थे। विश्व के सबसे पुराने धर्म यानी सनातन धर्म के शुरूआती विकास से लेकर आयुर्वेद की महत्वपूर्ण खोज च्यवनप्राश का नाता धोसी पहाड़ी से है। एक सुप्त ज्वालामुखी की संरचना होते हुए भी भूगर्भशास्त्री इसे ज्वालामुखीय संरचना मानने से इंकार करते हैं। भूगर्भशास्त्रियों का कहना है कि पिछले 2 मिलियन सालों में अरावली पर्वत शृंखला में कोई ज्वालामुखी विस्फोट नहीं हुआ, इसलिए इसे ज्वालामुखी संरचना मानना सही नहीं है। पहाड़ी की तलहटी में धुंसरा गांव मौजूद है। इतिहास के जानकारों के अनुसार धुंसरा वैश्य और ब्राह्मण हैं, जो कि च्यवन और भृगु ऋषि के वंशज हैं।

## सन्दर्भ

श्रेणी:राजस्थान के पर्वत
श्रेणी:हरियाणा
श्रेणी:अरावली पर्वतमाला
श्रेणी:भारत के ज्वालामुखी
जनसंख्या नियंत्रण

कृत्रिम तरीकों का उपयोग करके जनसंख्या वृद्धि की दर को बदलने को **जनसंख्या नियन्त्रण** कहते हैं। कुछ वर्ष पहले तक जनसंख्या वृद्धि की दर को बढ़ाने का लक्ष्य होता था किन्तु अब जनसंख्या वृद्धि की दर को कम करना लक्ष्य है। 

१९५० से १९८० के बीच की अवधि में पूरे विश्व की जनसंख्या में वृद्धि तथा गरीबी, पर्यावरण बिगड़ने, तथा राजनैतिक स्थायित्व आदि पर इसके बुरे प्रभावों को देखते हुए जनसंख्या वृद्धि की दर को कम करने के प्रयत्न आरम्भ किये गये।

## जनसंख्या नियंत्रण की विधिया
जनसंख्या नियन्त्रण की कुछ प्रमुख विधियाँ निम्नलिखित हैं-

* गर्भनिरोध (Contraception)
* संभोग-स्थगन (Sexual abstinence)
* शिशु मृत्युदर को कम करना जिससे लोगों का डर (बच्चों के न बचने का) कम हो और वे अनावश्यक बच्चे न पैदा करें।
* गर्भपात
* स्त्रियों की प्रतिष्ठा में वृद्धि की जाय जिससे परम्परागत लैंगिक श्रम विभाजन के बजाय नये प्रकार का लैंगिक श्रम विभाजन हो।
* बंध्यकरण (Sterilisation)
* एकल शिशु नीति तथा द्वि शिशु नीति
* परिवार नियोजन
* छोटे परिवार को आदर्श के रूप में स्वीकारना

## सन्दर्भ

## इन्हें भी देखें
*जनसंख्या
*आवश्यकताएं
काली आँधी

thumb|right|200px|काली आँधी का एक दृश्य
**काली आँधी** (उर्दू: کالی آندھی) धूल भरी उस आँधी अथवा प्रचंड वायु अथवा अल्पकालिक झंझा को कहते हैं जो वसन्त ऋतु के बाद भारतीय उपमहाद्वीप के सिन्धु-गंगा के मैदान में देखने को मिलती है। ये सामान्यतः अल्पकालिक होती हैं लेकिन दिन के समय में अँधेरा करने के लिए पर्याप्त होती हैं जिससे नुकसान एवं दुर्घटनाएँ घटित होती हैं। उत्तरी भागों में ये मानसुन के समय और इसके आने का संकेत भी मानी जाती हैं।

## सन्दर्भ

श्रेणी:राजस्थान
श्रेणी:भारत की जलवायु
मरू प्रदेश

**मरू प्रदेश** उत्तर भारत के थार मरुस्थल क्षेत्र का भौगोलिक, सांस्कृतिक, सामाजिक, आर्थिक, राजनैतिक और भाषायी क्षेत्र है। यह भारत के प्रस्तावित राज्यो में से एक है जिसकी राजधानी बीकानेर प्रस्तावित है। इसे राजस्थान राज्य से अलग करके बना जाना प्रस्तावित है। प्रस्तावित राज्य में राजधानी बीकानेर के साथ 13 जिलें बाडमेर, जैसलमेर, बीकानेर, चुरु, गंगानगर, हनुमानगढ़, जोधपुर, जालोर, पाली, सिरोही झुंझुनू, नागौर और सीकर शामिल हैं।

## सन्दर्भ

श्रेणी:राजस्थान
श्रेणी:भारत आधार
राजस्थानी भाषा आंदोलन

राजस्थानी भाषा आंदोलन : 1947 से कार्यरत राजस्थानी भाषा के अधिक से अधिक प्रचार एवं मान्यता दिलाने के लिए प्रयासरत आन्दोलन है।
राजस्थानी भाषा "मायड़ बोली" कि आवाज, प्रतिगीत ,प्रेरक गीत के रूप में क्रांतिकारी सुखवीर सिहँ कविया का गीत "क्यूँ भूल्या मायड़ बोली नै" बना । 
मीठो गुड़ मिश्री मीठी, मीठी जेडी खांड
मीठी बोली मायडी और मीठो राजस्थान ।।

गण गौरैयाँ रा गीत भूल्या
भूल्या गींदड़ आळी होळी नै,
के हुयो धोरां का बासी,
क्यूँ भूल्या मायड़ बोली नै ।।

कालबेलियो घुमर भूल्या
नखराळी मूमल झूमर भूल्या
लोक नृत्य कोई बच्या रे कोनी
क्यू भूल्या गीतां री झोळी नै,
कै हुयो धोरां का बासी
क्यू भूल्या मायड़ बोली नै ।।

जी भाषा में राणा रुओ प्रण है
जी भाषा में मीरां रो मन मन है
जी भाषा नै रटी राजिया,
जी भाषा मैं हम्मीर रो हट है
धुंधली कर दी आ वीरां के शीस तिलक री रोळी नै,
के हुयो धोरां का बासी,
क्यू भूल्या मायड़ बोली नै ।।

घणा मान रीतां में होवै
गाळ भी जठ गीतां में होवे
प्रेम भाव हगळा बतलाता
क्यू मेटि ई रंगोंळी नै,
के हुयो धोरां का बासी
क्यू भूल्या मायड़ बोली नै ।।

पीर राम रा पर्चा भूल्या
माँ करणी री चिरजा भूल्या
खम्माघणी ना घणीखम्मा है
भूल्या धोक प्रणाम हमझोळी नै
के हुयो धोरां का बासी,
क्यू भूल्या मायड़ बोली नै ।।

बिन मेवाड़ी मेवाड़ कठै 
मारवाड़ री शान कठै
मायड़ बोली रही नहीँ तो 
मुच्चयाँळो राजस्थान कठै ।।

(थारी मायड़ करे पुकार जागणु अब तो पड़सी रै - Repeat  )

- सुखवीर सिंह कविया
Sukhveer singh kaviya

**राजस्थान का साहित्यिक आन्दोलन**

राजस्थान में साहित्यिक आंदोलन की शरुआत वरिष्ठ पत्रकार साहित्यकार श्री अनिल सक्सेना 'ललकार' ने 16 मई 2010 से की। इसी दिन श्री अनिल सक्सेना 'ललकार' ने राजस्थान मीडिया एक्शन फॉरम की स्थापना की। श्री अनिल सक्सेना 'ललकार' ने भारतीय साहित्य और पत्रकारिता के उच्च मानदण्ड स्थापित करने और सांस्कृतिक उन्नयन के लिए प्रदेश के प्रत्येक विधानसभा क्षेत्र में जाकर पत्रकारिता-साहित्यिक-सांस्कृतिक परिचर्चा, कार्यशाला, सेमिनार, व्याख्यान, लेखक की बात, साहित्य उत्सव जैसे कार्यक्रम शुरू किए। इनके द्वारा हिंदुस्तान में पहली बार क्षेत्रीय दिवंगत पत्रकार और साहित्यकारों की स्मृति में परिचर्चा का आयोजन भी प्रदेश भर में किए जा रहे हैं।

राजस्थान में साहित्यिक अलख जगाने के लिए किसी व्यक्ति के द्वारा इतिहास में पहली बार प्रदेश के प्रत्येक विधानसभा और पंचायत में जाने के कारण वरिष्ठ पत्रकार साहित्यकार श्री अनिल सक्सेना 'ललकार' को राजस्थान साहित्यिक आंदोलन का जनक कहा जाने लगा है। वरिष्ठ पत्रकार साहित्यकार श्री अनिल सक्सेना 'ललकार' का राजस्थान साहित्यिक आंदोलन अनवरत जारी है।

## सन्दर्भ

*

## बाहरी कड़ियाँ
*साहित्य अकादमी जालस्थल

श्रेणी:राजस्थान
लाल गले वाला तीतर

**लाल गले वाला तीतर** (Rufous-throated Partridge) (Arborophila rufogularis) तीतर कुल का एक पक्षी है जो दक्षिण तथा दक्षिण पूर्व एशिया में व्यापक रूप से पाया जाता है।
## व्यवहार
left|लाल गले वाले तीतर की बोली
यह पक्षी ६ से १२ के झुण्ड में रहता है और डराये जाने पर पास के पेड़ों की शाखाओं पर बैठ जाता है। इसकी बोली की आसानी से नकल हो जाती है और अगर झुण्ड बिखर गया हो तो उसे इसकी बोली से आसानी से वापस बुलाया जा सकता है। इसी वजह से नेपाल के लेपचा इसका शिकार करते समय इसको अपने पास बुला पाते हैं। इसका घोंसला ज़मीन पर बिछा सूखी पत्तियों का ढेर ही होता है।

## अन्य नाम
इस पक्षी के भारत की अन्य भाषाओं में नाम इस प्रकार हैं:-
* उत्तर प्रदेश - पिऊरा
* असम - दुबौइ
* कचार - दाओ बुइ, दाओबुइ येगाशी
* दफ़ला - पोखू
* लेपचा - कोहुमबुट
* नागा - इनरुइ व्हिप
## आवास
यह पक्षी बांग्लादेश, भूटान, चीन, भारत, लाओस, म्यानमार, नेपाल, थाइलैंड तथा वियतनाम में पाया जाता है। यह पहाड़ों की तलहटी में ही रहना पसन्द करता है और कम ही ६००० फ़ीट से ज़्यादा की ऊँचाई में देखा जाता है।
## आहार
यह पक्षी छोटे कीड़े-मकोड़े, घोंघे, बीज और छोटे फल खाता है। ज़मीन में पड़ी सूखी पत्तियों को कुरेदकर यह कीड़ों की तलाश करता है।

## इन्हें भी देखें
* तीतर
## बाहरी कड़ियाँ
* यू ट्यूब

## सन्दर्भ

श्रेणी:भारत के पक्षी
श्रेणी:तीतर
अभिजीत गुप्ता

:*अन्य उपयोग के लिए [[अभिजीत]] देखें।*

**अभिजीत गुप्ता** (जन्म 16 अक्टूबर 1989) भारतीय शतरंज ग्रांडमास्टर पदवी के साथ भारतीय खिलाड़ी हैं। यह राजस्थान के भीलवाड़ा ज़िले के हैं।
## पुरस्कार
* अर्जुन पुरस्कार
## सन्दर्भ

श्रेणी:1989 में जन्मे लोग
श्रेणी:जीवित लोग
श्रेणी:राजस्थान के लोग
गिरि गंगा

**गिरि गंगा मंदिर** हिमाचल प्रदेश में, शिमला रोहड़ू मार्ग पर स्थित कस्बे खड़ा पत्थर से एक पगडंडी के रास्ते लगभग ४-५ किमी दूर एक पहाड़ी की चोटी पर यह मंदिर स्थित है।

यह मंदिर गिरि गंगा नदी के तट पर है। 

हिमाचल प्रदेश पर्यटन विकास निगम का यात्री निवास खड़ा पत्थर में है, जिसका नाम गिरि गंगा पर रखा गया है।

## मान्यताएं
मान्यता है कि इस मंदिर की स्थापना दुर्वासा ऋषि ने की थी।

## आवागमन
शिमला रोहड़ू मार्ग पर स्थित। 

## सन्दर्भ

श्रेणी:हिमाचल प्रदेश में हिन्दू मंदिर
श्रेणी:हिमाचल प्रदेश
सराहन

**सराहन** उत्तर भारतीय राज्य हिमाचल प्रदेश की तत्कालीन बुशहर रियासत में स्थित एक कस्बा है जो मुख्यतः श्री भीमाकाली मंदिर के लिए प्रसिद्ध है। राष्ट्रीय राजमार्ग २२ (हिंदुस्तान तिब्बत मार्ग) पर स्थित रामपुर बुशहर यहां का निकटतम बड़ा नगर है। श्रीखंड महादेव पर्वत के दर्शन भी यहां से होते हैं।

## सन्दर्भ

श्रेणी:हिमाचल प्रदेश में हिन्दू मंदिर
श्रेणी:हिमाचल प्रदेश
सुनेत्रा गुप्ता

**सुनेत्रा गुप्ता** एक उपन्यासकार और युनिवर्सिटी ऑफ़ ऑक्स्फ़ोर्ड में मीमांसात्मक रोगशास्त्र की प्रोफ़ेसर है जिनकी रुचि मलेरिया, ऍच आई वी, इन्फ़्लूएन्ज़ा और बॅक्टेरियाई मेनिंग्टिस जैसे संक्रामक रोगों के कारणकार्ताओं का पता लगाना है। इनके द्वारा रचित एक उपन्यास **[[मेमोरीज़ ऑफ़ रेन ]]** के लिये उन्हें सन् 1996 में साहित्य अकादमी पुरस्कार से सम्मानित किया गया।

## जीवनी
सुनेत्रा गुप्ता का जन्म कोलकाता, भारत हुआ था। उनहोंने जीव विज्ञान में प्रिन्स्टन विश्वविद्यालय से डिग्री और युनिवर्सिटी ऑफ़ लंडन से पी ऍच डी प्राप्त की थी। 

## विज्ञान के क्षेत्र में उपलब्धियाँ
गुप्ता युनिवर्सिटी ऑफ़ ऑक्स्फ़ोर्ड के 	प्राणि विज्ञान विभाग में मीमांसात्मक रोगशास्त्र की प्रोफ़ेसर हैं। वह यूरोपीय सलाहकार बोर्ड की सदस्या हैं।

उन्हें लंदन की जूलॉजिकल सोसायटी द्वारा वैज्ञानिक पदक से सम्मानित किया गया है और रॉयल सोसाइटी लंदन की और वैज्ञानिक अनुसंधान के लिए। उनहें रोज़लिण्ड फ्रेंकलिन पुरस्कार दिया गया। उनकी उपन्यासों को साहित्य अकादमी पुरस्कार और दक्षिणी कला साहित्य पुरस्कार के लिए चुना गया है। उनकी उपन्यासों को वोडाफोन क्रॉसवर्ड बुक अवार्ड के लिये नामांकित किया गया और ऑरेंज पुरस्कार के लिये भी प्रथम नामांकन सूची में भी उनपर विचार किया गया है।

.गुप्ता का चित्र प्रतिष्ठित रॉयल सोसाइटी की ग्रीष्मकालीन विज्ञान प्रदर्शनी में प्रमुख महिला वैज्ञानिकों जैसे मैडम क्यूरी के साथ जुलाई 2013 में रखा गया था।

## एक लेखिका के रूप में उपलब्धियाँ
गुप्ता ने सबसे पहले अपनी उअपन्यासों को बंगाली में लिखा था। वह रवींद्रनाथ टैगोर की कविताओं की अनुवादक थीं। उन्होंने कई उपन्यास लिखे हैं जिनमें अक्टूबर 2012 में उनकी पाँचवीं उपन्यास **सो गुड इन ब्लैक** दक्षिण एशियाई साहित्य के डीएससी पुरस्कार के लिए प्रथम नामांकन सूचि में किया गया था।

## उपन्यास
**Memories of Rain*. Penguin Books India, नई दिल्ली 1992, ISBN 0-140-16907-2.
**The Glassblower's Breath* (1993)
**Moonlight into Marzipan* (1995)
**A Sin of Colour* (1999)
**So Good in Black* (2009)

## सन्दर्भ

श्रेणी:भारतीय महिला वैज्ञानिक
श्रेणी:1965 में जन्मे लोग
श्रेणी:भारतीय उपन्यासकार
श्रेणी:साहित्य अकादमी द्वारा पुरस्कृत अंग्रेज़ी भाषा के साहित्यकार
श्रेणी:जीवित लोग
श्रेणी:कोलकाता के लोग
एम के अलगिरि

**एम. के। अलगिरि** () भारत के चौदहवीं लोकसभा के सदस्य हैं वे तमिल नाडु के मदुरई लोकसभा क्षेत्र से चुनकर आये हैं एवं संसद में द्रविड़ मुन्नेत्र कलगम के प्रतिनिधि हैं।

## बाहरी कड़ियाँ

श्रेणी:लोक सभा सदस्य
श्रेणी:तमिलनाडु के राजनेता
श्रेणी:भारतीय राजनीति
श्रेणी:सांसद
श्रेणी:1951 में जन्मे लोग
श्रेणी:जीवित लोग
सफ़ेद गाल वाला तीतर

**सफ़ेद गाल वाला तीतर** (White-cheeked Partridge) (Arborophila atrogularis) तीतर कुल का एक पक्षी है जो पूर्वोत्तर भारत, चीन, म्यानमार तथा बांग्लादेश में पाया जाता है।
## अन्य नाम
भारत और बांग्लादेश में यह कई अलग नामों से जाना जाता है, जैसे:-
* सिलहट - पियूरा
* पूर्वी असम - दुबॉय, दुबॉरे
* चटगाँव - सन बताई
## विवरण

यह मध्यम आकार का पक्षी होता है। नर और मादा दोनों एक जैसे दिखते हैं, हालांकि मादा नर से थोड़ी छोटी होती है। इसकी लंबाई लगभग २५ से २८ से. मी. होती है और वज़न लगभग २०० से २८५ ग्राम होता है।

## आवास
यह पूर्वोत्तर भारत और शायद बांग्लादेश की छोटी-छोटी पहाड़ियों के वनों में रहना पसन्द करता है और कभी-कभी बाँस के जंगलों में भी पाया जाता है। ज़्यादातर यह जंगलों में पानी के स्रोतों या नालों के पास ही रहना पसन्द करता है और वहीं भोजन की तलाश करता है।
## आहार
इसके आहार में छोटे कीट, बीज, छोटे फल और पौधों की कोमल जड़ें भी शामिल हैं। कीड़े ढूंढ़ते समय यह अपने पैरों से ज़मीन पर पड़ी सूखी पत्तियों को निरन्तर हटाते रहता है। 
## इन्हें भी देखें
* तीतर
* भूरी छाती वाला तीतर
* लाल गले वाला तीतर

## सन्दर्भ

श्रेणी:भारत के पक्षी
श्रेणी:तीतर
सडाको ससाकी

सन् 1945 में जापान के हिरोशिमा पर अमरीका एक एटम बम गिराया। इसकी वजह से **सडाको ससाकि**  ल्यूकेमिया का शिकार हो गई। उसने काग़ज़ के हज़ार सारस बनाने की कोशिश की क्योंकि जापान में कहते हैं कि अगर आप हज़ार सारस बनाये, आपकी एक ख़्वाहिश सच होगी। उसके पास बहुत काग़ज़ नहीं था, तो जो मिल सकी उस काग़ज़ का इस्तेमाल किया। उसकी दोस्त चिज़ूको हामामोतो भी उसको काग़ज़ लाया। सडाको ने हज़ार सारस बनाये मगर बेहतर नहीं हुई और उनकी मृत्यु हो गई। वह बस बारह साल की थी।

एलानॉर कॉर ने सडाको के बारे में एक किताब "सडाको और हज़ार काग़ज़ के सारस" लिखी। इस किताब में सडाको ने बस ६४४ सारस बनाये, फिर उनकी मृत्यु हो गई । उसके दोस्त दूसरे ३५६ सारस बनाये और उसके साथ सारे हज़ार सारस रखे।

## सन्दर्भ

श्रेणी:1943 में जन्मे लोग
श्रेणी:१९५५ में निधन
श्रेणी:हिरोशिमा के लोग
डेविड फ़्रॉस्ट

**सर डेविड पराडिन फ़्रॉस्ट**, OBE (7 अप्रैल 1939 – 31 अगस्त 2013) एक अंग्रेज़ दूरदर्शन प्रस्तोता, पत्रकार, कॉमेडी लेखक, लेखक थे।

कैम्ब्रिज विश्वविद्यालय से स्नातक करने के पश्चात १९६२ में उन्हें यूके के एक टेलीविजन में कार्यक्रम 'दैट वॉज द वीक दैट वॉज' की मेजबानी का मौका मिला जिसमें उन्हें बहुत ख्याति भी प्राप्त हुई।
## पूर्व जीवन
फ़्रॉस्ट का जन्म ७ अप्रैल १९३९ को केण्ट में एक फ्रांसीसी प्रोटेस्टेन्ट मूल के मेथोडिज़्म मंत्री के पुत्र के रूप में हुआ। डेविड फ्रॉस्ट ने कैम्ब्रिज यूनिवर्सिटी से पढ़ाई की। वहाँ वे फुटलाइट्स क्लब के सेक्रेटरी बने और इस दौरान उनकी मुलाक़ात कॉमेडी जगत के भविष्य के सितारों पीटर कुक, ग्राहम चैपमैन और जॉन बर्ड से हुई। विश्वविद्यालय के बाद उन्होंने आईटीवी के लिए काम किया और फिर बीबीसी के बहुचर्चित कार्यक्रम *दैट वॉज द वीक दैट वॉज* से जुड़े, जो 1962 से 1963 तक चला। सप्ताह भर के समाचारों पर व्यंग्यपूर्ण अंदाज़ से नज़र रखने वाला ये कार्यक्रम काफ़ी लोकप्रिय हुआ। इस शो ने जॉन चीज़, जॉन बेट्जेमैन और डेनिस पॉटर जैसे प्रतिष्ठिक पटकथा लेखकों को जन्म दिया। इसके बाद वो बीबीसी के बार्ने जोन्स ने *ब्रेकफ़ास्ट विद फ्रॉस्ट* कार्यक्रम का संपादन करने लगे जिसे उन्होंने अनवरत 10 वर्षों से ज़्यादा समय तक किया। उन्होंने 50 वर्षों से ज़्यादा समय तक इसे बेहतरीन तरीक़े से निभाया।
## महत्वपूर्ण
अंतरराष्ट्रीय स्तर पर उनकी चर्चा उस ख़ास इंटरव्यू के लिए होती है, जो उन्होंने अमरीका के पूर्व राष्ट्रपति रिचर्ड निक्सन के साथ किया था।
## सन्दर्भ

## बाहरी कड़ियाँ

* बीबीसी समाचार प्रोफ़ाइल पर डेविड फ़्रॉस्ट
* टीवी क्रीम पर डेविड फ़्रॉस्ट
* TV Cream on Paradine Productions
* 

श्रेणी:1939 में जन्मे लोग
श्रेणी:२०१३ में निधन
देसिया मुरपोक्कु द्रविड़ कड़गम

**देशीया मुरपोक्कु द्रविड़ कलगम** जिसे **तेमुतिका** नाम से भी जाना जाता है, तमिलनाडु की एक प्रमुख राजनीतिक दल है। विजयकान्त अभी इसके प्रमुख है।

## बाहरी कड़ियाँ
* देशीया मुरपोक्कु द्रविड़ कलगम

श्रेणी:भारत के राजनीतिक दल
श्रेणी:तमिल नाडु के राजनीतिक दल
फुकुओका

**फुकुओका** जापान के क्यूशू द्वीप का सबसे बड़ा नगर तथा फुकुओका प्रीफ्रैक्चर की राजधानी है। इस नगर की डिजाइन १९७२ में हुई थी। गरमी में औसत ताप लगभग २१ डिग्री सेल्सियस तथा जाड़े का औसत ताप लगभग ७ डिग्री सेल्सियस रहता है। वर्षा ६० इंच से ८० इंच के बीच होती है। इसके आसपास वाले क्षेत्र में धान, तंबाकू, शकरकंद तथा रेशम उद्योग के लिए शहतूत उगाए जाते हैं। यहाँ जलयान भी बनाए जाते हैं। यह व्यापार का केंद्र बन गया है।

श्रेणी:जापान के नगर
मासानोबू फुकुओका

right|thumb|300px|प्राकृतिक खेती के दार्शनिक '''मासानोबू फुकुओका'''
**मासानोबू फुकुओका** (जापानी भाषा: 福岡 正信?) (2 फ़रवरी 1913 – 16 अगस्त 2008) जापान के एक किसान तथा दार्शनिक थे जिन्होने विश्व को प्राकृतिक खेती का दर्शन दिया।। वे कई स्वदेशी संस्कृतियों के लिए पारंपरिक, नो-हर्बिसाइड अनाज की खेती के तरीकों के प्रस्तावक थे, जिसमें से उन्होंने खेती का एक विशेष तरीका बनाया, जिसे आमतौर पर "प्राकृतिक खेती" या "डू-नो फार्मिंग" कहा जाता है।

फुकुओका ने जापानी भाषा में अनेकों पुस्तकें, वैज्ञानिक शोधपत्र एवं अन्य साहित्य लिखा। वे १९७० के बाद से ही टेलीविजन पर भी आते रहते थे। वे प्रकृति के सिद्धान्तों के पक्षधर थे। 

## ग्रन्थसूची
* 1978 - वन स्ट्रॉ रेवोलुशन (One Straw Revolution)

## इन्हें भी देखें
*प्राकृतिक खेती
*जैविक खेती
*जुताई रहित कृषि

## सन्दर्भ

## बाहरी कड़ियाँ
*एक तिनके से आई क्रांति (इंडिया वातर पोर्टल)

श्रेणी:कृषि वैज्ञानिक
श्रेणी:दार्शनिक
श्रेणी:1913 में जन्मे लोग
छितकुल

**छितकुल** (Chitkul) भारत के हिमाचल प्रदेश राज्य के किन्नौर ज़िले में स्थित एक गाँव है। यह बस्पा घाटी में बस्पा नदी के किनारे बसा हुआ है।

## परिचय
छितकुल समुद्र तल से 3,450 मीटर की ऊंचाई पर हिमाचल प्रदेश के किन्नौर ज़िले में स्थित यह बस्पा घाटी का अंतिम और सबसे ऊंचा ग्राम है। बस्पा नदी के दाहिने तट पर स्थित इस ग्राम में ‍स्थानीय देवी माथी के तीन मंदिर बने हुए हैं। कहा जाता है कि माथी के सबसे प्रमुख मंदिर को 500 वर्ष पहले गढ़वाल के एक निवासी ने बनवाया गया था।

## आवागमन
राष्ट्रीय राजमार्ग 5 पर करछम तक, वहां से राक्छम, सांगला होते हुए छितकुल।

## चित्रदीर्घा

Road to Sangla Valley, Karchham, Sangla Valley, Kinnaur District, Himachal Pradesh.JPG|करछम-सांगला-छितकुल मार्ग, बस्पा नदी के किनारे
Chitkul, Sangla Valley, Kinnaur District, Himachal Pradesh.JPG|छितकुल की छटा
Hindustan ka Aakhri Dhaba-Chitkul, Sangla Valley, Kinnaur District, Himachal Pradesh.JPG|thumb|हिन्दुस्तान का आखरी ढाबा, छितकुल
Chitkul-02, Sangla Valley, Kinnaur District, Himachal Pradesh.JPG|thumb|छितकुल-२


## इन्हें भी देखें
* बस्पा घाटी
* किन्नौर ज़िला
* हिमाचल प्रदेश

## सन्दर्भ

श्रेणी:हिमाचल प्रदेश के गाँव
श्रेणी:किन्नौर ज़िला
श्रेणी:किन्नौर ज़िले के गाँव
श्रेणी:हिमाचल प्रदेश में पर्यटन आकर्षण
लीलावती (बहुविकल्पी)

**'लीलावती**' से निम्नलिखित का बोध होता है:

* लीलावती - भास्कर द्वितीय द्वारा सन ११५० ईस्वी में संस्कृत में रचित, गणित और खगोल शास्त्र का एक ग्रन्थ

* भास्कराचार्य की गणितज्ञ पुत्री

* लीलावती अस्पताल - 1978 में स्थापित मुंबई का प्रसिद्ध अस्पताल

* न्याय लीलावती - वल्लभाचार्य कृत न्याय ग्रन्थ

* हिरण्यकश्यपु की भगवद्भक्त पत्नी लीलावती

* होयसल साम्राज्य के समय में लिखा कन्नड उपन्यास

* लीलावती (अभिनेत्री) - कन्नड, तमिल, तेलुगु, मलयालम फिल्मों की अभिनेत्री

* रानी लीलावती - १३वीं शताब्दी की श्री लंका की रानी

* एम लीलावती - मलयालम लेखिका, साहित्यकार एवं शिक्षाविद्
पर्वतीय बांस का तीतर

**पर्वतीय बांस का तीतर** Mountain Bamboo Partridge (Bambusicola fytchii) तीतर के कुल का एक पक्षी है। 
## आवासीय देश
यह पक्षी चीन, थाइलैंड, बांग्लादेश, भारत, म्यानमार, लाओस तथा वियतनाम में विद्यमान है।
## आवास
यह पक्षी बांस के जंगलों में पानी के पास, ऊँचे घास के मैदानों में तथा उन स्थानों में जहाँ जंगल काटे जा चुके हैं और बांस के जंगल उगा दिये गये हैं, वहाँ रहना पसन्द करता है। पूरा दिन यह झाड़ में छिपकर व्यतीत कर लेता है और सुबह तड़के या देर शाम को ही भोजन की तलाश में बाहर निकलता है। ख़तरा होने पर ही यह उड़ता है और फिर जल्दी ही ज़मीन पर आकर छिप जाता है।
## अन्य नाम
इस पक्षी को कचार भाषा में दाओबुइ लाइ, कुकी भाषा में वेंगटे तथा मणिपुरी भाषा में वाकरेक के नामों से जाना जाता है।

## सन्दर्भ

श्रेणी:भारत के पक्षी
श्रेणी:तीतर
ध्यान (योग)

**ध्यान** हिन्दू धर्म, भारत की प्राचीन शैली और विद्या के सन्दर्भ में महर्षि पतंजलि द्वारा विरचित योगसूत्र में वर्णित अष्टांगयोग का एक अंग है। ये आठ अंग यम, नियम, आसन, प्राणायाम, प्रत्याहार, धारणा, ध्यान तथा समाधि है। ध्यान का अर्थ किसी भी एक विषय की धारण करके उसमें मन को एकाग्र करना होता है। मानसिक शांति, एकाग्रता, दृढ़ मनोबल, ईश्वर का अनुसंधान, मन को निर्विचार करना, मन पर काबू पाना जैसे कई उद्दयेशों के साथ ध्यान किया जाता है। ध्यान का प्रयोग भारत में प्राचीनकाल से किया जाता है। तथा भारत मे प्राचीन काल से ही गुरुकुल मे ध्यान की प्रक्रिया चलाई जाती हैं और ध्यान करना भारत मे खोजा गया है

## ध्यान की पद्धति
ध्यान करने के लिए व्यक्ति की रुचि के अनुसार अनेक प्रकार की पद्धति है जिसमें से कुछ पद्धतियाँ निम्न प्रकार की है:-
### मुख्य पद्धति
ध्यान करने के लिए स्वच्छ जगह पर स्वच्छ आसन पे बैठकर साधक अपनी आँखे बंध करके अपने मन को दूसरे सभी संकल्प-विकल्पो से हटाकर शांत कर देता है। और ईश्वर, गुरु, मूर्ति, आत्मा, निराकार परब्रह्म या किसी की भी धारणा करके उसमे अपने मन को स्थिर करके उसमें ही लीन हो जाता है। जिसमें ईश्वर या किसीकी धारणा की जाती है उसे **साकार ध्यान** और किसी की भी धारणा का आधार लिए बिना ही कुशल साधक अपने मन को स्थिर करके लीन होता है उसे योग की भाषा में **निराकार ध्यान** कहा जाता है। गीता के अध्याय-६ में श्रीकृष्ण द्वारा ध्यान की पद्धति का वर्णन किया गया है।

ध्यान करने के लिए पद्मासन, सिद्धासन, स्वस्तिकासन अथवा सुखासन में बैठा जा सकता है। शांत और चित्त को प्रसन्न करने वाला स्थल ध्यान के लिए अनुकूल है। रात्रि, प्रात:काल या संध्या का समय भी ध्यान के लिए अनुकूल है। ध्यान के साथ मन को एकाग्र करने के लिए प्राणायाम, नामस्मरण (जप), त्राटक का भी सहारा लिया जा सकता है। ध्यान में ह्रदय पर ध्यान केन्द्रित करना, ललाट के बीच अग्र भाग में ध्यान केन्द्रित करना, स्वास-उच्छवास की क्रिया पे ध्यान केन्द्रित करना, इष्टदेव या गुरु की धारणा करके उसमे ध्यान केन्द्रित करना, मन को निर्विचार करना, आत्मा पे ध्यान केन्द्रित करना जैसी कई पद्धतियाँ है। ध्यान के साथ प्रार्थना भी कर सकते है। साधक अपने गुरु के मार्गदर्शन और अपनी रुचि के अनुसार कोई भी पद्धति अपनाकर ध्यान कर सकता है।

ध्यान के अभ्यास के प्रारंभ में मन की अस्थिरता और एक ही स्थान पर एकांत में लंबे समय तक बैठने की अक्षमता जैसी परेशानीयों का सामना करना पड़ता है। निरंतर अभ्यास के बाद मन को स्थिर किया जा सकता है और एक ही आसन में बैठने के अभ्यास से ये समस्या का समाधान हो जाता है। सदाचार, सद्विचार, यम, नियम का पालन और सात्विक भोजन से भी ध्यान में सरलता प्राप्त होती है।

ध्यान का अभ्यास आगे बढ़ने के साथ मन शांत हो जाता है जिसको योग की भाषा में चित्तशुद्धि कहा जाता है। ध्यान में साधक अपने शरीर, वातावरण को भी भूल जाता है और समय का भान भी नहीं रहता। उसके बाद समाधिदशा की प्राप्ति होती है। योगग्रंथो के अनुसार ध्यान से कुंडलिनी शक्ति को जागृत किया जा सकता है और साधक को कई प्रकार की शक्तियाँ प्राप्त होती है। पतंजलि योग में मुख्य आठ प्रकार की शक्तियों का वर्णन किया गया है।

## सन्दर्भ

## इन्हें भी देखें
* ध्यान (attention)
* ध्यान (क्रिया) (मेडिटेशन)
* ध्यान (बौद्ध धर्म)

श्रेणी:योग
नारलाई

**नारलाई** भारतीय राज्य राजस्थान के पाली ज़िले की देसुरी तहसील का एक गाँव है।

यह राणकपुर से ३६ किमी दूरी पर स्थित है। यहाँ पर विभिन्न हिन्दू और जैन मन्दिर हैं। यहाँ के आदिनाथ (जैन) और भगवान शिव के मन्दिर महत्वपूर्ण रूप से प्रसिद्ध मन्दिर हैं। इन मंदिरों की छत को भित्ति चित्रों के साथ सजाया गया है।

## जनसांख्यिकी

२००१ की जनगणना के अनुसार नारलाई की जनसंख्या 6,190 है, जहाँ कुल पुरुषों की संख्या 2,968 और महिलाओं की संख्या 3,222 है।

## सन्दर्भ

## बाहरी कड़ियाँ
* नारलाई

श्रेणी:पाली ज़िले के गाँव
श्रेणी:पाली ज़िला
शुद्ध देसी रोमांस

***शुद्ध देसी रोमांस***, जिसे अन्तर्राष्ट्रीय स्तर पर ***रेण्डम देसी रोमांस*** () शीर्षक से जारी किया गया, मनीष शर्मा द्वारा निर्देशित एवं आदित्य चोपड़ा द्वारा निर्मित हिन्दी फ़िल्म है। सुशांत सिंह राजपूत, परिणीति चोपड़ा और नवोदित वाणी कपूर इसमें मुख्य भूमिका में हैं। फ़िल्म ६ सितम्बर २०१३ को प्रदर्शित की गयी। इसे २०१३ के टोरंटो फ़िल्म महोत्सव में प्रदर्शित किया जायेगा।

## कथानक
रघुराम उर्फ़ रघु (सुशांत सिंह राजपूत) जयपुर में एक पर्यटक गाइड है। उसकी बारातों में केटरिंग की भूमिका निभाने वाले गोयल (ऋषि कपूर) से उसकी मित्रता है। रघु विवाह पूर्व की घबराहट से गुजरता है। उसका विवाह तारा (वाणी कपूर) से तय होता है। वो बारात लेकर वाणी के नगर की ओर रवाना होता है। बारात में गोयल और गायत्री (परिणीति चोपड़ा) भी शामिल है। गायत्री एक ऐसी लड़की है जो खुली सोच रखती है और अपना जीवन अपने सिद्धान्तों पर जीती है। इससे रघु बहुत ही प्रभावित होता है। वो यात्रा के दौरान ही गायत्री से घुल मिल जाता है और तारा के शहर पहुंचते पहुंचते गायत्री से प्यार करने लगता है और तारा को छोड़कर भाग खड़ा होता है। जल्द ही रघु और गायत्री 'लिव इन पार्टनर' की तरह रहने लगते हैं। कुछ दिनों बाद रघु, गायत्री से शादी करने का फै़सला करता है। लेकिन इससे पहले ही उसे गायत्री छोड़कर भाग जाती है। कुछ दिनों बाद रघु की मुलाक़ात अजीबोगरीब परिस्थिति में एक बार फिर से तारा से होती है। तारा उससे मिलती है और जल्द ही दोनों में प्यार हो जाता है। दोनों के बीच सब कुछ ठीक चल रहा होता है कि एक दिन अचानक फिर से गायत्री रघु की ज़िंदगी में दस्तक देने लगती है।
## कलाकार
* सुशांत सिंह राजपूत - रघु
* परिणीति चोपड़ा - गायत्री
* वाणी कपूर - तारा
* ऋषि कपूर - ताउजी
* तरुण व्या
* कुणाल कुमार
* जितेंद्र परमार - यंग बेंडवाला

## निर्माण
### फिल्मांकन
हालांकि फ़िल्म का ज़्यादातर हिस्सा जयपुर में फिल्माया गया था, इसके शीर्षक गीत की शूटिंग जोधपुर के मेहरानगढ़ दुर्ग और शहर की पुरानी गलियों में की गई थी। शीर्षक गीत को गणेश आचार्य द्वारा निर्देशित किया गया था।

## संगीत

गीतों की संगीत रचना का कार्य सचिन-जिगर की जोड़ी ने किया है। फ़िल्म में ४ गाने ध्वन्यात्मक हैं एवं अन्य सभी वाद्य विषयक हैं। गानों में टेक्नो और बोसा के मिश्रण के साथ-साथ राजस्थानी फोक को भी कूट-कूट कर भरा है।

## सन्दर्भ

## बाहरी कड़ियाँ
* 
* 
*

श्रेणी:भारतीय फ़िल्में
श्रेणी:2013 में बनी हिन्दी फ़िल्म
श्रेणी:भारतीय रोमांटिक कॉमेडी-ड्रामा फ़िल्में
आयरिश लोग

अंगूठाकार|देहात आयरिश व्यक्ति
आयरलैण्ड के लोगों को आयरिश लोग कहा जाता है।

श्रेणी:आयरिश लोग
श्रेणी:कैथोलिक लोग
अफ़ग़ान चर्च

**चर्च सेंट जॉन इंजीलवादी**, जिसे सामान्यतः **अफ़ग़ान चर्च** के नाम से जाना जाता है दक्षिणी मुम्बई में स्थित ईसाई चर्च है, जिसका निर्माण 1938 में प्रथम अफ़गान युद्ध की विनाशकारी हार के मृतकों की याद में ब्रिटेन द्वारा बनाया गया। चर्च मुम्बई के कोलाबा क्षेत्र के नेवी नगर में स्थित है।

श्रेणी:मुम्बई के चर्च
अब्दुल राशिद ग़ाज़ी

**अब्दुल राशिद ग़ाज़ी** (; ca. 1964 – 10 जुलाई 2007) एक इस्लामी पाकिस्तानी मौलवी थे। वो मुहम्मद अब्दुलाह ग़ाज़ी के पुत्र एवं अब्दुल अज़ीज़ ग़ाज़ी के छोटे भाई थे। वो पाकिस्तानी प्रान्त पंजाब के राजनपुर ज़िले के रोझन कस्बे में माज़री जनजाति की सादवानी गौत्र में जन्मे थे। 10 जुलाई 2007 को इस्लामाबाद की लाल मस्जिद की घेराबंदी के समय गाज़ी की मौत हो गई।
## सन्दर्भ

श्रेणी:पाकिस्तान के लोग
श्रेणी:इस्लामाबाद के लोग
श्रेणी:२००७ में निधन
पुनरावृत्ति

किसी प्रक्रिया को बारबार दोहराना **Development** (Iteration) कहलाता है। यह कार्य किसी लक्ष्य/परिणाम की प्राप्ति के लिए हो सकता है। पुनरावृत्ति का प्रयोग विभिन्न क्षेत्रों में होता है।

## गणित में पुनरावृत्ति
संख्यात्मक विश्लेषण में पुनरावृत्ति का प्रयोग खूब किया जाता है। अनेक कलनविधियाँ पुनरावृत्तिमूलक (Iterative) हैं। उदाहरण के लिए न्यूटन विधि।

## अभिकलन (कम्प्यूटिंग) में पुनरावृत्ति

## परियोजना प्रबन्धन में पुनरावृत्ति

## शिक्षा में पुनरावृत्ति

श्रेणी:संख्यात्मक विश्लेषण
श्रेणी:परियोजना प्रबन्धन
मनोविकृतिविज्ञान

**मनोविकृतिविज्ञान** (psychopathology) शब्द का कई अर्थों में उपयोग किय जाता है। इसमें से एक अर्थ यह है: * [[मनोविकार|मानसिक रोग]], [[मानसिक विपत्ति]] (mental distress) तथा असामान्य/दुरनुकूलक व्यवहार का अध्ययन।* इस अर्थ में 'साइकोपैथोलॉजी' शब्द का मनोरोगविज्ञान में प्रायः उपयोग होता है जहाँ 'पैथोलॉजी' का अर्थ 'रोग प्रक्रिया' से लिया जाता है।

## इन्हें भी देखें
*मनोविकारविज्ञान (Psychiatry)
*मनोविकृति (psychopathy)

## बाहरी कड़ियाँ
*मनोविकृति-विज्ञान (गूगल पुस्तक ; लेखिक - डॉ विनती आनन्द)

श्रेणी:मनोचिकित्सा
नारायम

right|thumb|300px|तलियोल एवं नारायम्
**नारायम** (मलयालम: നാരായം/नारायं) ; संस्कृत: नाराचः) लेखन का एक प्राचीन उपकरण का नाम है जो भारत, श्री लंका एवं अन्य दक्षिण एशियाई देशों तथा आसपास के अन्य देशों में प्राचीन काल से प्रयुक्त होता आ रहा है। यद्यपि यह स्वरूप एवं कार्य में आजकल के पेन जैसा ही हूता था, किन्तु रंगीन स्याही का प्रयोग करके लिखने के बजाय यह किसी तल (प्रायः ताड़पत्र) पर खरोंचकर अक्षरों के निशान बनाता था। संक्षेप में, नारायम् लोहे का लम्बा टुकड़ा होता है जिसका सिरा नुकीला होता है। इसका निर्माण इस प्रकार से किया जाता है कि लेखक के हाथ में सुविधापूर्वक बैठ सके और पकड़ने या लिखने में कठिनाई न आये।

## सन्दर्भ
श्रेणी:लिपि
श्रेणी:लेखन
श्रेणी:प्राचीन उपकरण
मोरशिखा

right|thumb|300px|मोरशिखा
**मोरशिका** (वानस्पतिक नाम: Celosia cristata) एक पौधा है जिसका फूल मोर (या मुर्गे) के शिखा जैसा दिखता है। इसलिए हिन्दी में इसे 'मुर्गे का फूल' या 'लाल मुर्गा' भी कहते हैं। यह पौधा घर के अन्दर और बाहर समान रूप से उगाया जा सकता है। इस पौधे का उपयोग प्रायः सजाने के लिए किया जाता है। इसकी पत्तियाँ और फूल सब्जी के रूप में भी प्रयुक्त होते हैं। भारत, पश्चिमी अफ्रीका, दक्षिणी अफ्रीका में सब्जी के रूप में इनकी खेती होती है।

## कुछ अन्य भारतीय भाषओं में नाम
* **[[संस्कृत भाषा|संस्कृत]]** :	मयूरशिखा, मयूरचूड़ा, मधुछन्दा, बहिर्शिखा, बखाबला, शिखिनी, सुशिखा
* **[[ओड़िआ]]** : मयूर चूळिआ, मयूर चूड़िआ, मयूर शिखा गछ
* **[[तेलुगू भाषा|तेलुगु]]** : माइरक्षिपा
* **[[बंगाली भाषा|बांग्ला]]** : लाल मोरग, मोरगफूल
* **[[मराठी भाषा|मराठी]]** : मयूरशिख, मयूरशिखा, मयूरशिखर, मोरशेंडी, मोरशिखा 
* **[[हो भाषा|हो]]** : सिम डालि बा

श्रेणी:पादप